./data/stoa0275/stoa029/stoa0275.stoa029.opp-lat1.xml
Tertullian
Etiam feminarum oculos pati non vult  Aliosipsa oculos habet  Confugit ad velamen capitis quasi ad galeam,quasi ad clypeum, qui bonum suum protegat adversus ictus temptationum,adversus iacula scandalorum, adversus suspiciones et susurroset aemulationem, ipsum quoque livorem  Nam est aliquidetiam apud ethnicos metuendum, quod fascinum vocant, infelicioremlaudis et gloriae enormioris eventum  Hoc nos interdum diabolointerpretamur, ipsius est enim boni odium; interdum deo deputamus, illius est enim superbiae iudicium, extollentis humileset deprimentis elatos  Timebit itaque virgo sanctior, vel in nominefascini, hinc adversarium, inde deum, illius lividum ingenium,huius censorium lumen, et gaudebit sibi soli et deo nota  Sedet si cui innotuerit, sapit si temptationibus gradum obstruxerit Quis enim audebit oculis suis premere faciem clausam, faciemnon sentientem, faciem, ut dixerim, tristem? Quicunque maluscogitatus ipsa severitate frangetur  Iam se etiam mulierem negatquae virginem celat